যোৱা ২০.০৫.২১৮ ত অনুষ্ঠিত হোৱা 'Mathletics Competition' ত বোকাখাত কেন্দ্ৰ ৰ পৰা আঠ টা দলে সাফল্য অৰ্জন কৰিছে। প্ৰতি বছৰে অনুস্থিত এই পৰীক্ষাত ৫ টা দলক rank দিয়াৰ লগতে কিছু সংখ্যক দলক Certificate of Merit আৰু Certificate of Appreciation প্ৰদান কৰে। এইবাৰ মুঠ ৩১ টা দলক এই বঁটা প্ৰদান কৰিব। বোকাখাত বাসী হিচাবে আমি গৌৰাম্বিত যে এই ৩১ টা দলৰ আঠোটাই বোকাখাত মহকুমাৰ ৰ বিভিন্ন শিক্ষানুষ্ঠানৰ।
উল্লেখ্য যে যোৱা ২০১৪ চনৰে পৰা বোকাখাত কেন্দ্ৰ ত এই পৰীক্ষা অনুষ্ঠিত কৰি অহা হৈছে আৰু প্ৰতি বছৰেই ছাত্ৰ ছাত্ৰী সকলে সাফল্য অৰ্জন কৰি আহিছে।
বিগত দিনত এই পৰীক্ষাত সাফল্য অৰ্জন কৰা দুজন ছাত্ৰই এইবাৰ 'ভাৰতীয় অভিযান্ত্ৰিক প্ৰতিষ্ঠান' (IIT) লৈ নিৰ্বাচিত হৈছে আৰু এগৰাকী ছাত্ৰীয়ে চিকিৎসা বিজ্ঞান ত (Assam Medical College) নাম ভৰ্তি কৰিছে। তাৰোপৰি বোকাখাতৰ পৰা দুজন ছাত্ৰই ইতিমধ্যে IIT Guwahati আৰু Delhi University ৰ পৰা গণিত বিষয়ত স্নাতকোত্তৰ ডিগ্ৰী সম্পূৰ্ণ কৰিছে।
আমি আশাবাদী, এই সৰু পিছপৰা অঞ্চলৰ পৰাই আৰু বহুতো ছাত্র-ছাত্ৰী য়ে গণিতৰ দৰে বিষয় এটাত সৰ্ব ভাৰতীয় পৰ্যায়ত সফলতা অৰ্জন কৰিব।
